สวัสดีค่ะ พอดีหนูอยากปรึกว่า ประจำหนูไม่มา1เดือนก่อนมีเพศสัมพันธ์ แล้วพอมีเพศสัมพันธ์แฟนก็ไม่สวมถุงยาง แต่หลั่งนอกนะคะ พอมีเพศสัมพันธ์กันเสร็จหนูก็รีบออกไปซื้อยาคุมทันที แล้วก็ทานทันที แจ่พอทานไปจนยาคุมหมดแผง ประจำเดือนก็ยังไม่มาแต่หนูทายาคุมตรงเวลาทุกวันที่เริ่มจากทานเม็ดแรกนะคะ ถ้ามีสถานการณ์แบบนี้เกิดขึ้น โอกาสที่หนูจะท้องสูงมั้ยค่ะ
สวัสดีค่ะการมีเพศสัมพันธ์ไม่ใส่ถุงยางทำการหลั่งนอกนั้น ยังทำให้มีการตั้งครรภ์ได้ประมาณ 4-20% จึงไม่ใช่การคุมกำเนิดที่มีประสิทธิภาพส่วนการกินยาคุมกำเนิดแบบแผง โดยกินหลังมีเพศสัมพันธ์ไปแล้วนั้น อาจจะไม่ได้ออกฤทธิ์ป้องกันการตั้งครรภ์จากเพศสัมพันธ์ที่เกิดก่อนกินยาได้โดยการเริ่มกินยาคุมแบบแผงรายเดือน ควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกเม็ดติดต่อกันจนหมดแผงจากที่กล่าวมา การที่ประจำเดือนไม่มาก่อนหน้านั้นอาจมีสาเหตุต่างๆได้เช่นการตั้งครรภ์มาก่อนแล้ว ความผิดปกติของมดลูกหรือรังไข่ และการที่ตอนนี้ประจำเดือนก็ยังไม่มาอีก ควรตรวจหาสาเหตุให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุความผิดปกติอื่นๆของมดลูกหรือรังไข่ที่อาจเป็นไปได้ต่อไป